Dagħlodu fil-Kulleġġ ta’ San Alwiġi, Infetti u Santa Tereża, Birkirkara saret ir-raba’ Eurosport Football Nursery Fun Event fejn inġabbret is-somma totali ta’ €15,000 b’riżq l-Istrina. Matul l-attivita’ inġabret €1,500 li żdiedu għal €15,000 b’donazzjoni mingħand Eurosport, l-impjegati u partners oħrajn. Din is-sena, apparti l-logħob tal-futbol, kien hemm ukoll sessjonijiet tal-basketball, volleyball, atletika, arti marzjali u Zumba għat-tfal grazzi għal Wi Zumba. Din il-maratona tal-futbol ġiet organizzata ma’ 16-il nursery lokali u għaqdet madwar 300 tifel u tifla fl-ispirtu tal-isport. In-nursuries li ħadu sehem kienu ta’ Ħ’Attard, Birkirkara, Floriana, Ħamrun Spartans, Lija/Iklin, Marsaskala, Melita, Mosta, Mqabba, Ħal-Qormi, Qrendi, Rabat Ajax, Sock Kids, il-Belt Valletta, Żebbuġ u Żurrieq. Kull min ħa sehem ingħata ċertifikat mingħand il-President Marie-Louise Coleiro Preca u medalja bħala tifkira. Attivitajiet oħra li żaret dalgħodu l-President ta’ Malta Marie-Louise Coleiro Preca taħt il-kappa ta’ ‘Sports b’Solidarjetà – inizjattiva li fiha, għaqdietminn dixxiplini varji ta’ sport ġabru fondi għall-‘Istrina b’Solidarjetà 2014’, kienu żjara fil-Padilljun tal- bask e tb al l f’Ta’ Qali fejn hemmhekk l-Assoċjazzjoni Maltija tal- Basketball organizzat maratona tal- mini basketball. Marie-Louise Coleiro Preca ltaqgħet ma’ dawk preżenti li kienu jinkludu grupp ta’ parteċipanti li bdew jilagħbu il- wheelchair basketball . Il-President żaret ukoll attività organizzata mill-Għaqda Regatta Nazzjonali, bl-isem ta’ ‘Qadfa mill-Qalb’ b’risq il- Malta Community Chest Fund fejn kien hemm esibiti id-dgħajjes tar-regatti li s-soltu jieħdu sehem fir-regatti nazzjonali.